CELEX: 62011CN0586
Language: ro
Date: 2011-11-24 00:00:00
Title: Cauza C-586/11 P: Recurs introdus la 24 noiembrie 2011 de Regione Puglia împotriva Ordonanței Tribunalului (Camera întâi) pronunțate la 14 septembrie 2011 în cauza T-84/10, Regione Puglia/Comisia

28.1.2012   
            
            
               RO
            
            
               Jurnalul Oficial al Uniunii Europene
            
            
               C 25/40
            
         
      Recurs introdus la 24 noiembrie 2011 de Regione Puglia împotriva Ordonanței Tribunalului (Camera întâi) pronunțate la 14 septembrie 2011 în cauza T-84/10, Regione Puglia/Comisia
      (Cauza C-586/11 P)
      (2012/C 25/75)
      Limba de procedură: italiana
      
         Părțile
      
      
         Recurentă: Regione Puglia (reprezentanți: F. Brunelli și A. Aloia, avocați)
      
         Cealaltă parte în proces: Comisia Europeană
      
         Concluziile recurentei
      
      
                  —
               
               
                  Anularea ordonanței pronunțate la 14 septembrie 2011 de Tribunal și notificate recurentei la 15 septembrie 2011, prin care a fost declarată inadmisibilă acțiunea în cauza T-84/10;
               
            
                  —
               
               
                  prin urmare, analizarea fondului cauzei și, în consecință, anularea Deciziei Comisiei Europene nr. C(2009) 10350 din 22 decembrie 2009, confirmând validitatea și eficacitatea numai a prevederilor articolului 4 privind „ridicarea suspendării plăților intermediare ale Fondului european de dezvoltare regională aferente programului care face obiectul prezentei decizii”;
               
            
                  —
               
               
                  obligarea Comisiei Europene la plata cheltuielilor de judecată.
               
            
         Motivele și principalele argumente
      
      Recurenta invocă, în primul rând, existența unui viciu de procedură în fața primei instanțe, care determină un prejudiciu grav recurentei, și anume, în speță, omiterea fazei orale în temeiul articolului 114 alineatul (3) din Regulamentul de procedură al Tribunalului.
      În al doilea rând, recurenta afirmă că Tribunalul ar fi încălcat dreptul comunitar, pe de o parte, interpretând în mod eronat articolul 263 al patrulea paragraf TFUE și Regulamentul (CE) nr. 1260/1999 (1) al Consiliului coroborat cu articolul 4 alineatele (2) și (3) TFUE și cu articolul 5 alineatul (3) TFUE și, pe de altă parte, motivându-și în mod insuficient concluziile, cu încălcarea articolului 81 din Regulamentul de procedură al Tribunalului.
      
         (1)  JO L 161, p. 1.